'n Lekker Steakburger – Liplekker
Tog te lekker nagereg
Begin deur die steak te marineer. Hoewel jy vir hierdie resep eenvoudige steakrepies, of selfs minute steak kan gebruik, is beleë porterhouse nie te versmaai nie. Wat jy ookal kies, die metode bly dieselfde. Meng die balsemiekasyn, sjerrie en mosterd. Gooi dit oor die steak en hou eenkant terwyl jy solank die uie en brood gereed kry.
Terwyl die uie braai kan jy solank 'n groter pan uitkry vir die sampioene, waarin jy ook later die steak kan braai. Verhit 'n bietjie olie saam 'n klontjie margarien. Wanneer die margarien gesmelt is, sit die sampioene steelkant na bo in die pan. Geur met sout en peper, en draai om wanneer die onderkant verbruin is. Braai tot die sampioene sag is. Verwyder uit die pan en hou eenkant.
Dis nou tyd om die steak te braai. Kry nou weer die sampioen-pan, en verhit 'n bietjie olie totdat die pan lekker warm is. Braai die steak weerskante tot die verlangde gaarheid bereik is.
En die groot oomblik het uiteindelik aangebreek. Om hierdie bielie-broodjie aanmekaar te slaan, begin jy deur gekarameliseerde uie en baba-spinasieblare op die eerste sny brood te sit. Volg met twee sampioene op die spinasie, en dan 'n stukkie steak. Volg met nog 'n broodjie, wat lekker dik met avokado gesmeer is. Plaas nog 'n stuk steak bo-op en eindig met 'n skeppie uie, en nog 'n broodjie vir die groot honger.
Author adminPosted on Nov 3, 2015 Mar 29, 2019 Categories Beesvleis, ResepteTags burger, steak, steak burger